CELEX: C2009/270/07
Language: sk
Date: 2009-11-11 00:00:00
Title: Kritériá pre prideľovanie vecí komorám

11.11.2009   
            
            
               SK
            
            
               Úradný vestník Európskej únie
            
            
               C 270/19
            
         Kritériá pre prideľovanie vecí komorám
   2009/C 270/07
   Dňa 7. októbra 2009 Súd pre verejnú službu rozhodol v súlade s článkom 4 ods. 4 prílohy Štatútu Súdneho dvora a článkom 12 ods. 2 rokovacieho poriadku prideľovať veci po podaní návrhu alternatívne prvej a druhej komore, podľa poradia zápisu vecí do registra kancelárie Súdu pre verejnú službu a bez toho, aby boli dotknuté články 13, 14 a 46 ods. 2 rokovacieho poriadku.
   Tretej komore bude prideľovaný určitý počet vecí v pravidelnom intervale stanovenom na plenárnom zasadnutí.
   Od uvedených pravidiel pre rozdelenie sa predseda Súdu pre verejnú službu bude môcť odchýliť z dôvodu spojitosti vecí, ako aj s cieľom zabezpečiť vyrovnané a racionálne pracovné zaťaženie v rámci Súdu pre verejnú službu.
   Týmto rozhodnutím sa ruší rozhodnutie z 30. septembra 2008 (1). Účinnosť nadobúda v deň nasledujúci po zverejnení.
   
      (1)  Ú. v. EÚ C 272, 25.10.2008, s. 4.